《东斋夕书》
明代·苏伯衡

幽居得自怡，野性方惬素。
高枕一酣眠，长廊独闲步。
白日谁云长，青山忽已暮。
皓月照前阶，凉风满高树。
偶随孤鹤行，时见疏萤度。
即此有余欢，何况山中去。

作者简介：元明间浙江金华人，字平仲，友龙子。博涉群籍，文词蔚赡有法，以善古文闻名于时。元末贡于乡，洪武间入礼贤馆，为国子学录，迁学正，擢翰林编修。十年，宋濂荐以自代，以疾力辞。二十一年聘主会试，寻为处州教授。以表笺忤旨下狱死。二子救父并被刑，士论惜之。有《苏平仲集》存世。